Функционална спецификация за реализация на процесите при работа с електронни рецептурни книжки в НЗОК

**Съдържание**

[История на документа 3](#_Toc70021325)

[Свързани документи 3](#_Toc70021326)

[Използвани термини и съкращения 3](#_Toc70021327)

[1. Общо описание 4](#_Toc70021328)

[2. Електронна рецептурна книжка 4](#_Toc70021329)

[3. Бизнес процеси 5](#_Toc70021330)

[3.1 Регистриране на нова Е-Рецептурна Книжка 5](#_Toc70021331)

[Предисловия: 5](#_Toc70021332)

[Описание на последователността от действия: 5](#_Toc70021333)

[3.2 Промяна в данните на Е-Рецептурна книжка (заболявания) 6](#_Toc70021334)

[Предусловия: 6](#_Toc70021335)

[Описание на последователността от действия: 7](#_Toc70021336)

[3.3 Предписване на лекарства от ОПЛ 7](#_Toc70021337)

[3.4 Отпускане на лекарства от Аптека 7](#_Toc70021338)

[Предусловия: 8](#_Toc70021339)

[Описание на последователността от действия: 8](#_Toc70021340)

[4. Метод за установяване на връзка към НЗОК API 9](#_Toc70021341)

# История на документа

|  |  |  |  |
| --- | --- | --- | --- |
| Дата | Версия |  | Автор |
| 01.04.2021 | 1.0.0 |  | ИО АД |
| 05.04.2021 | 1.0.1 |  | ИО АД |
| 20.04.2021 | 1.0.2 |  | ИО АД |

# Свързани документи

|  |  |  |  |
| --- | --- | --- | --- |
| ID | Име | Версия | Дата |
| D1 | НЗОК Е-Рецептурна книжка - API Спецификация | 1.0.2 | 20.04.2021 |
| D2 | НЗОК Номенклатури - Спецификация | 1.0.2 | 20.04.2021 |
| D3 | НЗОК API Идентификация и достъп | 1.0.2 | 20.04.2021 |

# Използвани термини и съкращения

|  |  |
| --- | --- |
| Термин/Съкращение | Описание |
| НЗИС | Национална здравно информационна система |
| НЗОК | Национална здравно-осигурителна каса |
| РЗОК | Регионална здравно-осигурителна каса |
| ЕРК | Електронна рецептурна книжка |
| ОПЛ | Общопрактикуващ Лекар |
| ФИ | Функционално Изискване |
| ЕР | Електронна Рецепта |
| КЕП | Квалифициран Електронен Подпис |
| НЗОК | Национална Здравноосигурителна Каса |
| РЗОК | Регионална Здравноосигурителна Каса |
| БЛС | Български Лекарски Съюз |
| БФС | Български Фармацевтичен Съюз |
| МФ | Магистър Фармацевт |
| ЗОЛ | Здравно Осигурено Лице |
| ЗЗОЛ | Задължително Здравно Осигурено Лице |
| ЗЗО | Задължително Здравно Осигуряване |
| ТЗ | Техническо задание |
| ЕМД/ЕЗЗ | Електронно Медицинско Досие/ Електронен здравен запис |
| MPI | Master Patient Index |
| SSL | Secure Sockets Layer |

# Общо описание

До момента в НЗОК се използва хартиена рецептурна книжка за пренос на информация относно хроничните заболявания на даден Пациент, както и история на отпуснатите лекарства по дадено заболяване.

Обстоятелствата по издаване на нова рецептурна книжка, вписване на нов личен лекар, регистриране на ново заболяване, изписване на нова рецепта се вписват от ОПЛ.

Обстоятелствата по отпускане на рецепта се вписват от МФ в Аптека.

Обстоятелствата по заверяване на нова рецептурна книжка, заверяване на нова заболяване се извършват от РЗОК/НЗОК.

РЗОК/НЗОК осъществяват и контролни дейности относно изпълнените рецепти (отпуснатите лекарства) на база отчитите на Аптеки и ОПЛ, които те подават регулярно.

Хартиената рецептурна книжка служи като преносител на информация и като документ удостоверяващ правото на Пациента да получи лекарството за хронични заболявания.

# Електронна рецептурна книжка

Електронната рецептурна книжка (**ЕРК**) замества използваната към момента в НЗОК хартиена рецептурна книжка, с което се улесняват както Пациентите, така и всички участници в процесите (ОПЛ, Аптеки, РЗОК/НЗОК), чрез използване на електронизация и информационни технологии, при запазване на всички контролни механизми.

Отчитайки наличните функционалности и данни в Информационните системи на НЗОК, функцията като преносител на информация на хартиената рецептурна книжка, между ОПЛ-Аптека-РЗОК/НЗОК, напълно отпада, чрез използване на електронни услуги.

Всички участници в бизнес процесите на рецептурната книжка са Партньори на НЗОК и имат внедрен потрбителски софтуер, който е интегриран към здравните системи на НЗОК и НЗИС.

При въвеждане на **ЕРК** отпада нуждата от това:

* Пациентът да закупува хартиена рецептурна книжка
* Пациентът да ходи до РЗОК за заверка при промяна обстоятелства (нова книжка, промяна на заболяване)
* Пациентът да носи всеки път рецетурна книжка при предписване и отпускане на лекарства
* ОПЛ да вписва ръчно нови обстоятелства в хартиения носител при:
  + Попълване данни на нова рецептурна книжка или смяна на ОПЛ
  + Промяна на заболяване
  + Предписване на лекарство
* Аптеката да вписва ръчно в хартиения носител всяко отпуснато лекарство
* РЗОК – да обслужва на гише пациенти за вписване и заверка на данни по рецептурни книжки

В НЗОК рецептурните книжки са в единен регистър, в който има информация за всички рецептурни книжки – и хартиени, и електронни.

За вече регистрираните рецептурни книжки номерът се запазва и не се налага преиздаване на нова електронна рецептурна книжка.

Всички данни за история на заболяванията и за история на отпуснатите лекарства по рецептурни книжки са налични с базата данни на НЗОК и се достъпват, чрез електронни услуги.

Не се налага да се вписва в рецептурната книжка личният лекар на даден Пациент, тъй като НЗОК системата има регистър на пациентските листи, който се актуализира регулярно. Този регистър се използва за оторизиране на достъпа на ОПЛ до данните на даден Пациент.

# Бизнес процеси

Целта на описанието на бизнес процесите е да се дефинират и детайлизират функционалните изисквания, както и да специфицира определените интерфейси при работа с електронна рецептурна книжка. Описват се в детайли стъпките от бизнес процесите, необходимите предисловия и бизнес правила и валидации.

## Регистриране на нова Е-Рецептурна Книжка

### Предисловия:

* ОПЛ трябва да е Партньор на НЗОК с валиден, активен договор;
* ОПЛ има специализиран медицински софтуер, чрез който да се осъществи регистрацията на **ЕРК**;
* Комуникационна свързаност към Интернет, чрез която да се осъществи комуникацията между специализирания медицински софруер и системата на НЗОК;
* Наличие на квалифицирано удостоверение за квалифициран електронен подпис.
* Пациентът за когото ще се регистрира **ЕРК** е в пациентската листа на ОПЛ;
* При търсене по идентификатор на Пациента системата на НЗОК е върнала резултат, че няма регистрирана рецептурна книжка;

### Описание на последователността от действия:

1. ОПЛ е диагностицирал хронично заболяване на Пациент и при проверка, чрез съобщение ***PBR001*** към НЗОК системата е върнат резултат (***PBA001***), че няма регистрирана рецептурна книжка.
2. ОПЛ в специализирания си софтуер въвежда данни за хроничното заболяване
3. ОПЛ, чрез специализирания софтуер изпраща съобщение ***PBR002*** с данните за Пациент с неговите хронични заболявания.
4. Системата на НЗОК извършва формални проверки и връща потвърждаващо съобщение ***PBA002***, което съдържа номера на новорегистрирната **ЕРК.** Данните за електронната рецептурна книжка са запазени и налични в регистъра на НЗОК.
5. При неуспешна валидация се връща съобщение за грешка ***PBE001***, в което се съдържа информация за грешките при валидация.



## Промяна в данните на Е-Рецептурна книжка (заболявания)

### Предусловия:

* ОПЛ трябва да е Партньор на НЗОК с валиден, активен договор;
* ОПЛ има специализиран медицински софтуер, чрез който да се осъществи регистрацията на **ЕРК**;
* Комуникационна свързаност към Интернет, чрез която да се осъществи комуникацията между специализирания медицински софруер и системата на НЗОК;
* Наличие на квалифицирано удостоверение за квалифициран електронен подпис.
* Пациентът за когото ще се регистрира **ЕРК** е в пациентската листа на ОПЛ;
* При търсене по идентификатор на Пациента системата на НЗОК е върнала резултат с данните за заболявания;

### Описание на последователността от действия:

1. ОПЛ е диагностицирал изменение в хронично заболяване на Пациент и чрез съобщение ***PBR001*** към НЗОК системата е върнат резултат (***PBA001***), с данните от НЗОК регистъра на рецептурни книжки.
2. ОПЛ в специализирания си софтуер въвежда данни за актуалното състояние на хроничните заболявания на Пациента
3. ОПЛ, чрез специализирания софтуер изпраща съобщение ***PBR002*** с данните за Пациент с неговите хронични заболявания.
4. Системата на НЗОК извършва формални проверки и връща потвърждаващо съобщение ***PBA002***, което съдържа актуалните данни за **ЕРК.** Данните за електронната рецептурна книжка са запазени и налични в регистъра на НЗОК.
5. При неуспешна валидация се връща съобщение за грешка, в което са съдържа информация за грешките при валидация;



## Предписване на лекарства от ОПЛ

При предписване на лекарство по дадено хронично заболяване не се налага вписването на данни в електроннтата рецептурната книжка (**ЕРК**). Информационната система на НЗОК, чрез интеграция с НЗИС, получава данни за издадените рецепти за даден пациент автоматично, чрез вътрешен електронен интерфейс за обмен.

В този случай се прилагат само бизнес процесите на НЗИС за електронна рецепта.

## Отпускане на лекарства от Аптека

При отпускане на лекарство по дадено хронично заболяване не се налага вписването на данни в електроннтата рецептурната книжка (**ЕРК**). Информационната система на НЗОК, чрез интеграция с НЗИК, получава данни за изпълнените рецепти за даден пациент автоматично, чрез вътрешен електронен интерфейс за обмен.

За да осъществи контролната си функция Аптеката може да извлече данни за активните хронични заболявания и отпуснати лекарства на Пациент.

### Предусловия:

* МФ трябва да има активна регистрация в регистъра на регистъра на БФС;
* Аптеката трябва да е Партньор на НЗОК с валиден, активен договор;
* Специализиран аптечен софтуер, чрез който да се осъществи изпълнението на рецептата;
* Комуникационна свързаност към Интернет, чрез която да се осъществи комуникацията между специализирания медицински софруер и системата на НЗОК;
* Наличие на квалифицирано удостоверение за квалифициран електронен подпис.

### Описание на последователността от действия:

1. Магистър фармацевтът въвежда комбинация от показатели, идентифициращи даден пациент (ЕГН/ЛНЧ и имена);
2. Системата на Магистър фармацевта генерира съобщение ***PBR001*** към системата на НЗОК и получава резултат, чрез ***PBA001*** за хроничните заболявания;
3. Системата на Магистър фармацевта генерира съобщение ***PBR003*** към системата на НЗОК и получава резултат, чрез ***PBA003*** за отпуснатите лекарства за конкретното заболяване;



# Права за достъп до услугите

|  |  |  |  |  |  |
| --- | --- | --- | --- | --- | --- |
| Наименование на услугата | Роля на достъпващия услугата | | | | |
| ОПЛ (личен лекар) | Друго ОПЛ  (извън пац. Листа) | Аптека МФ/ПМФ/служител | СИМП специалист | Болница служител |
| Справка 1 – по диагнози (PBR001) | Да | Не | Да | Не | Не |
| Редакция на диагнози (PBR002) | Да | Не | Не | Не | Не |
| Справка 2 – по лекарства (PBR003) | до 3 години | до 3 месеца | до 3 месеца | до 3 месеца | до 3 месеца |

# Метод за установяване на връзка към НЗОК API

След успешна идентификация, достъпът до бизнес услугите на НЗОК става, чрез обръщение на базов адрес <https://api.nhif.bg> (<https://ptest-api.nhif.bg> за тест). Всяка индивидуална бизнес услуга може да бъде заявена чрез уникален път, добавен към базовия адрес. Този път е от следния вид:



Всички услуги в частта за Е-Рецептурна книжка изискват метод на комуникация от тип **POST**, като достъп е възможен само през **HTTPS** протокол. За всички съобщения трябва да бъде използвана кодова таблица **UTF-8**. Комуникацията с НЗОК API е винаги синхронна – т.е. за всяка направена заявка се получава резултат от системата в реално време. Параметрите **service-path** за всички бизнес услуги, в частта Е-Рецептурна книжка са описани в документ **D1** (НЗОК Е-Рецептурна книжка - API Спецификация) .

Съдържанието на всяка една заявка трябва да бъде подписано с квалифициран електронен подпис (КЕП) на лицето, което я заявява. Този КЕП трябва да бъде същият, който се използва преди това за получаване на индентификационен ***Token*** (описано в документ **D3**). В противен случай системата отхвърля заявката с грешка от тип **403** (Forbidden).

В допълнение, съдържанието на всяка заявка се валидира срещу съответстващата му схема/структура. В случай, че съдържанието не отговаря на схемата/структурата, системата отхвърля заявката с грешка от тип **400** (Bad Request). Всички схеми/структури за бизнес услугите в частта Е-Рецептурна книжка са предоставени в комплект с този документ.

Подробна техническа спецификация на всички бизнес услуги предоставени от НЗОК за Е-Рецептурни книжки може да се намери в свързания документ **D1**, а за използваните номенклатури в тези услуги – в свързан документ **D2**.

В отговор на всяка една заявка, НЗОК API може да върне един от следните отговори:

* 200 (OK) – при успешна обработка на заявката
* 400 (Bad Request) – при некоректно подадени данни от страна на клиентското приложение
* 401 (Unauthorized) – при невалиден индентификационен ***Token***
* 403 (Forbidden) – при валиден идентификационен ***Token***, който не отговаря на КЕП, с който е подписана заявката

500 (Internal Server Error) – при възникнала неочаквана грешка